ΚΑΝΟΝΙΣΜΟΣ (ΕΟΚ) αριθ. 1588/87 ΤΗΣ ΕΠΙΤΡΟΠΗΣ της 5ης Ιουνίου 1987 για τροποποίηση του κανονισμού (ΕΟΚ) αριθ. 1244/82 περί λεπτομερειών εφαρμογής του καθεστώτος της πριμοδοτήσεως για τη διατήρηση των αγελών θηλαζουσών αγελάδων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 που καθιερώνει ένα καθεστώς πριμοδοτήσεως για τη διατήρηση των αγελών θηλαζουσών αγελάδων (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 6, Εκτιμώντας: ότι ο κανονισμός (ΕΟΚ) αριθ. 1244/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1709/83 (4), προβλέπει ότι η περίοδος υποβολής των αιτήσεων πριμοδοτήσεως λήγει στις 30 Σεπτεμβρίου κάθε έτους- ότι η πείρα απέδειξε ότι είναι συχνά δύσκολο να τηρηθεί η ημερομηνία αυτή και ότι είναι συνεπώς σκόπιμο να τροποποιηθεί- ότι οι διατάξεις του κανονισμού (ΕΟΚ) αριθ. 1244/82 οδηγούν στην επικάλυψη του συνολικού ποσού των καταβαλομένων πριμοδοτήσεων στην περίπτωση κατά την οποία ο αριθμός των επιλέξιμων ζώων που διαπιστώνεται κατά τον έλεγχο στο αγρόκτημα είναι μικρότερες από εκείνον που αναφέρεται στην αίτηση- ότι οι διατάξεις αυτές θέτουν συχνά οικονομικά προβλήματα για τους ενδιαφερομένους παραγωγούς- ότι κατά συνέπεια είναι σκόπιμο να γίνουν ελαστικότερες- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1244/82 τροποποιείται ως εξής: 1. Στο άρθρο 1 παράγραφος 1 πρώτο εδάφιο, οι όροι "30 Σεπτεμβρίου" αντικαθίστανται από τους όρους "30 Νοεμβρίου". 2. Στο άρθρο 4 προστίθεται η εξής παράγραφος: "2α. Κάθε αίτηση που αναφέρει αριθμό επιλέξιμων ζώων μεγαλύτερο από αυτόν που διαπιστώνεται κατά τον έλεγχο θεωρείται ως ψευδής δήλωση. Εντούτοις, αν ο αριθμός των επιλέξιμων ζώων που διαπιστώνεται κατά τον έλεγχο που προβλέπεται στην παράγραφο 1 στοιχείο α) είναι μικρότερος από εκείνον που αναφέρεται στην αίτηση για πριμοδότηση, η πριμοδότηση ισχύει για τον αριθμό των επιλέξιμων ζώων που πράγματι διατηρήθηκαν στην εκμετάλλευση κατά τη διάρκεια της περιόδου που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1357/80, εφόσον η μείωση του αριθμού οφείλεται στις φυσικές περιστάσεις της ζωής της αγέλης και εφόσον ο παραγωγός ενημέρωσε σχετικά τις αρμόδιες αρχές το γρηγορότερο δυνατό." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται στις αιτήσεις που υποβάλονται από τις 15 Ιουνίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Ιουνίου 1987.

[Source: multi_eurlex | Tokens: 2553]